CELEX: 32010D1020(01)
Language: lv
Date: 2010-10-18 00:00:00
Title: Eiropas Parlamenta Prezidija Lēmums ( 2010. gada 5. jūlijs un 18. oktobris ), ar ko groza Eiropas Parlamenta deputātu nolikuma īstenošanas noteikumus

20.10.2010   
            
            
               LV
            
            
               Eiropas Savienības Oficiālais Vēstnesis
            
            
               C 283/9
            
         EIROPAS PARLAMENTA PREZIDIJA LĒMUMS
   (2010. gada 5. jūlijs un 18. oktobris),
   ar ko groza Eiropas Parlamenta deputātu nolikuma īstenošanas noteikumus
   2010/C 283/04
   EIROPAS PARLAMENTA PREZIDIJS,
   ņemot vērā Līgumu par Eiropas Savienības darbību un jo īpaši tā 223. panta 2. punktu,
   ņemot vērā Eiropas Parlamenta deputātu nolikumu (1),
   ņemot vērā Eiropas Parlamenta Reglamenta 8. un 23. pantu,
   tā kā:
   
               (1)
            
            
               Ir jāprecizē, kā deputāti var izmantot dažas no viņiem paredzētajām piemaksām, piemēram, parlamentārā atbalsta un vispārējo izdevumu piemaksas. Deputātiem jo īpaši būtu jāsaņem informācija par to, kuras izmaksas var segt ar kurām piemaksām.
            
         
               (2)
            
            
               Deputāti var izmantot atsevišķu pakalpojumu sniedzēju palīdzību, lai saņemtu konkrētus un skaidri aprakstītus pakalpojumus, kas ir tieši saistīti ar viņu parlamentāro pilnvaru īstenošanu. Ir jāsaglabā vispārējais noteikums, ka šādi pakalpojumi nedrīkstētu ietvert nodrošināšanu ar personālu. Tomēr deputātiem vajadzētu būt iespējai izmantot pagaidu darba aģentūras nodrošinātus pagaidu darbiniekus, piemēram, lai aizstātu reģistrētu palīgu, kas atrodas īstermiņa slimības atvaļinājumā.
            
         
               (3)
            
            
               Pārredzamības nolūkos deputātu reģistrēto palīgu un vietējo palīgu, kam ar deputātu noslēgts darba līgums, vārdi būtu jāpublicē Eiropas Parlamenta tīmekļa vietnē kopā ar tā deputāta vārdu, kuram tie palīdz. Tomēr šīm personām personas drošības aizsardzības nolūkos vajadzētu būt tiesībām pieprasīt, lai viņu vārdu nepublicē.
            
         
               (4)
            
            
               Deputāta pilnvarotais maksātājs ievēlēšanas dalībvalstī parasti nav tiesisks rīkoties kā pilnvarotais maksātājs par Briselē vai Strasbūrā strādājošajiem praktikantiem. Tādēļ būtu jārada iespēja Parlamentam uzņemties šo atbildību. Turklāt ir lietderīgi likvidēt iespēju dalībvalstu parlamentiem rīkoties kā deputātu pilnvarotajiem maksātājiem, jo šī iespēja nav tikusi izmantota. Šie grozījumi būtu jāpiemēro no 2009. gada 14. jūlija, tāpat kā virkne tehnisku grozījumu noteikumos par pilnvarotajiem maksātājiem, parlamentārās palīdzības izdevumu segšanas pieprasījumiem un saistībām attiecībā uz darba līgumu.
            
         
               (5)
            
            
               Eiropas Parlamenta deputātu nolikuma īstenošanas noteikumi (2) (turpmāk – Īstenošanas noteikumi) paredz sūdzību procedūru deputātiem, kuri uzskata, ka attiecībā uz viņiem Īstenošanas noteikumi piemēroti nepareizi. Šī procedūra ir jāprecizē, jo īpaši nosakot termiņu un nodrošinot, ka galīgo lēmumu pieņem atbildīgā iestāde, proti, Prezidijs,
            
         IR PIEŅĒMIS ŠO LĒMUMU.
   1. pants
   Īstenošanas noteikumus groza šādi.
   
               1.
            
            
               Īstenošanas noteikumu 25. pantu groza šādi.
               “25. pants
               Tiesības uz piemaksu
               Deputātiem ir tiesības uz piemaksu par vispārējiem izdevumiem, ko izmaksā kā vienreizēju maksājumu, lai segtu parlamentārās darbības izdevumus. Deputāti nav tiesīgi izmantot piemaksu par vispārējiem izdevumiem, lai apmaksātu darbības, ko sedz citas šajos īstenošanas noteikumos vai citos Parlamenta noteikumos paredzētās piemaksas, izņemot gadījumus, kad deputāti izsmēluši summas, kas paredzētas ar šīm piemaksām.”
            
         
               2.
            
            
               Īstenošanas noteikumu 28. pantu groza šādi.
               “28. pants
               Ietvertie izdevumi
               1.   Piemaksa par vispārējiem izdevumiem ir paredzēta, lai segtu šādas izmaksas:
               
                           —
                        
                        
                           biroja pārvaldības un biroja ekspluatācijas izmaksas,
                        
                     
                           —
                        
                        
                           biroja piederumus un dokumentēšanu,
                        
                     
                           —
                        
                        
                           biroja aprīkojuma izmaksas,
                        
                     
                           —
                        
                        
                           reprezentācijas izmaksas,
                        
                     
                           —
                        
                        
                           administratīvās izmaksas.
                        
                     2.   Prezidijs pieņem sarakstu, kas nav izsmeļošs un kurā uzskaitītas izmaksas, ko var segt no piemaksas par vispārējiem izdevumiem.”
            
         
               3.
            
            
               Īstenošanas noteikumu 34. pantu groza šādi.
               “34. pants
               Vispārēji principi
               1.   Deputāti izmanto:
               
                           a)
                        
                        
                           reģistrētu deputāta palīgu palīdzību, kā minēts pārējo darbinieku nodarbināšanas kārtības 5.a pantā, un
                        
                     
                           b)
                        
                        
                           tādu fizisku personu palīdzību, kas viņiem palīdz viņu ievēlēšanas dalībvalstī un kas noslēguši ar deputātiem darba līgumu vai līgumu par pakalpojumu sniegšanu saskaņā ar piemērojamiem valsts tiesību aktiem, ievērojot šīs nodaļas noteikumus (turpmāk “vietējie palīgi”).
                        
                     2.   Vairāki deputāti var veidot grupu, lai kopīgi pieņemtu darbā vai izmantotu viena vai vairāku 1. punktā minēto palīgu pakalpojumus. Šādā gadījumā attiecīgie deputāti no sava vidus izvēl deputātu(-us), kuri ir tiesīgi parakstīties šīs grupas vārdā. Paziņojumu par deputātu grupas izveidi pievieno līgumam, kas noslēgts ar attiecīgo palīgu individuāli.
               Šajā paziņojumā deputāti precizē sadalījumu atskaitījumiem no 33. panta 4. punktā noteiktās summas.
               3.   Šo noteikumu 35. un 42. pantu nepiemēro reģistrētajiem deputātu palīgiem.
               4.   Ievērojot Prezidija pieņemtos noteikumus, var segt arī izdevumus, kas radušies saistībā ar prakses līgumiem.
               5.   Neskarot 1. panta b) apakšpunktu deputāti var izmantot pakalpojumu sniedzēju palīdzību, lai saņemtu īpašus un skaidri aprakstītus pakalpojumus, kas ir tieši saistīti ar viņu parlamentāro pilnvaru īstenošanu, ievērojot šajā nodaļā minētos noteikumus.
               6.   Pakalpojumu sniegšana nedrīkst ietvert personāla nodrošināšanu, izņemot to pakalpojumu sniedzēju pagaidu pakalpojumus, kuri šādus pakalpojumus sniedz saistībā ar profesionālu un regulāru darbību un ir pilnvaroti sniegt šādus pakalpojumus saskaņā ar dalībvalsts tiesību aktiem.
               7.   Prezidijs pieņem sarakstu, kas nav izsmeļošs un kurā uzskaitītas izmaksas, ko var segt no parlamentārās palīdzības piemaksas.
               8.   To šā panta 1. punkta a) apakšpunktā minēto personu vārdus, uzvārdus un 1. punkta b) apakšpunktā minēto personu vārdus, uzvārdus, kuras ar attiecīgo deputātu ir noslēgušas darba līgumu, publicē Eiropas Parlamenta tīmekļa vietnē, norādot līguma darbības periodu, kā arī publicē tā deputāta vārdu, uzvārdu, kuram attiecīgās personas sniedz palīdzību.
               Šīs personas, pamatojot to uz viņu personīgās drošības aizsardzību, var rakstveidā pieprasīt, lai viņu vārdus, uzvārdus Eiropas Parlamenta tīmekļa vietnē nepublicē. Par to, vai šādu prasību apmierināt, lemj ģenerālsekretārs.”
            
         
               4.
            
            
               Īstenošanas noteikumu 35. pantu groza šādi:
               
                           a)
                        
                        
                           panta 3. un 4. punktu aizstāj ar šādiem punktiem:
                           “3.   Deputāti slēdz individuālu līgumu ar brīvi izraudzītu pilnvaroto maksātāju, kurš atbilst šā panta 2. punktā minētajām prasībām.
                           Izdevumus, kurus rada pilnvarotā maksātāja pakalpojumi saskaņā ar šā panta 1. punktu, sedz no 33. panta 4. punktā paredzētās summas un uz tiem neattiecas 41. panta 2. punktā minētais ierobežojums.
                           4.   Līgumu starp deputātu un pilnvaroto maksātāju slēdz, pamatojoties uz Prezidija apstiprinātu tipveida līgumu.
                           Tipveida līgumā ir noteikta maksāšanas kārtība atbilstīgi šai nodaļai attiecībā uz līgumiem, kas minēti 1. punktā, kā arī pilnvarotā maksātāja atlīdzība un atbildība.”;
                        
                     
                           b)
                        
                        
                           panta 5. punktu svītro.
                        
                     
         
               5.
            
            
               Īstenošanas noteikumu 36. panta 4. un 5. punktu aizstāj ar šādiem punktiem:
               “4.   Summas, kas pilnvarotajam maksātājam pienākas saistībā ar viņam uzticēto līgumu, tostarp prakses līgumu izpildi, Parlaments izmaksā pēc apliecinošo dokumentu uzrādīšanas.
               5.   Pēc deputāta pieprasījuma Parlaments izņēmuma kārtā šā deputāta vārdā tieši izmaksā neto algu tiem palīgiem, ar kuriem deputāts ir noslēdzis darba līgumu, kā arī praktikantiem. Pilnvarotais maksātājs nekavējoties atbildīgajam dienestam sniedz informāciju par sociālo maksājumu un nodokļu atvilkumu apmēru un sagatavo algas lapas.
               5.a   Izņēmuma kārtā, atkāpjoties no 35. panta 1. punkta, prakses līgumi, uz kuriem neattiecas nodokļu atvilkumi, iemaksas valsts sociālās drošības sistēmā un jebkādas citas maksas, pilnvarotajam maksātājam nav jāpārvalda, ja pirms prakses sākšanās deputāts iesniedz:
               
                           a)
                        
                        
                           sava pilnvarotā maksātāja apstiprinājumu, ka prakse atbilst piemērojamajiem tiesību aktiem un uz to neattiecas iepriekš minētās maksas, vai
                        
                     
                           b)
                        
                        
                           attiecībā uz praksi, kas notiek Parlamenta telpās Briselē vai Strasbūrā, paziņojumu, ar ko Parlamenta dienestus pilnvaro pārbaudīt kompetentā valsts iestādē, vai atbrīvojums no iepriekš minētajām maksām ir likumīgs.”
                        
                     
         
               6.
            
            
               Īstenošanas noteikumu 37. panta 1. punktu aizstāj ar šādu punktu:
               “1.   Deputāts vai viņa pilnvarotais maksātājs saskaņā ar 34. panta b) apakšpunktu un 2., 4. un 5. punktu iesniedz atbildīgajam dienestam visu attiecīgo deputātu parakstītu pieprasījumu segt parlamentārās palīdzības izdevumus, norādot maksājumu saņēmējus un apmēru, un, izņemot 36. panta 5.a punkta b) apakšpunktā minēto gadījumu, pieprasījumu paraksta arī pilnvarotais maksātājs. Tam pievieno 38. pantā norādītos apliecinošos dokumentus attiecībā uz darba līgumiem un 41. pantā norādītos dokumentus attiecībā uz pakalpojumu sniegšanas līgumiem.”
            
         
               7.
            
            
               Īstenošanas noteikumu 39. panta 1. un 2. punktu aizstāj ar šādiem punktiem:
               “1.   Pilnvarotais maksātājs dalībvalsts piemērojamos tiesību aktos noteiktajā periodā un ne mazāk kā vienu gadu pēc deputāta attiecīgā pilnvaru laika beigām veic maksājumu kvīšu uzskaiti, reģistrējot summas, kas pārskaitītas kā atalgojums, kā arī nodokļus un sociālās apdrošināšanas iemaksas (darbinieka un darba devēja). Ja līgums ar pilnvaroto maksātāju zaudē spēku pirms deputāta pilnvaru termiņa beigām, jaunajam 35. panta 3. punktā minētajam deputāta izraudzītajam pilnvarotajam maksātājam nekavējoties nosūta apliecinātu minēto dokumentu kopiju.
               2.   Par katru nodarbināto palīgu pilnvarotie maksātāji atbildīgajam dienestam ne vēlāk kā nākamā gada 30. martā pēc Parlamenta attiecīgā finanšu gada un pēc līguma izbeigšanas jo īpaši izmaksātā avansa izlīdzināšanas nolūkā iesniedz pārskatus par algās izmaksātajām summām, nodokļu atskaitījumiem, sociālajām iemaksām un par visiem pārējiem atmaksājamiem izdevumiem. Viņi arī apliecina, ka ir nokārtotas visas saistības, kas noteiktas piemērojamos valsts tiesību aktos.
               Šos pārskatus sagatavo saskaņā ar Parlamenta sniegtajiem norādījumiem.”
            
         
               8.
            
            
               Īstenošanas noteikumu 62. panta 2. punktu aizstāj ar šādu punktu:
               “2.   Deputāti atmaksā Parlamentam neizmantotos līdzekļus, izņemot gadījumu, kad tie ir izmaksāti kā vienreizējs maksājums.”
            
         
               9.
            
            
               Īstenošanas noteikumu 72. pantu aizstāj ar šādu pantu:
               “72. pants
               Sūdzības
               1.   Deputāts, kurš uzskata, ka kompetentais dienests attiecībā uz viņu šos īstenošanas noteikumus nepareizi piemērojis, var rakstveidā iesniegt sūdzību ģenerālsekretāram.
               Ģenerālsekretāra pieņemtajā lēmumā par izskatīto sūdzību norāda tā pamatojumu.
               2.   Deputāts, kurš nepiekrīt ģenerālsekretāra lēmumam, divu mēnešu laikā pēc ģenerālsekretāra lēmuma paziņošanas var pieprasīt šo jautājumu nodot kvestoriem, kuri pieņem lēmumu pēc apspriešanās ar ģenerālsekretāru.
               3.   Ja kāda sūdzību procedūras puse nepiekrīt kvestoru pieņemtajam lēmumam, tā divu mēnešu laikā pēc attiecīgā lēmuma paziņošanas var pieprasīt šo jautājumu nodot Prezidijam, kas pieņem galīgo lēmumu.
               4.   Šo pantu piemēro arī deputāta pilnvaru pārņēmējam, kā arī bijušajiem deputātiem un viņu pilnvaru pārņēmējiem.”
            
         2. pants
   1.   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   2.   Šo lēmumu piemēro, sākot no tās pašas dienas, izņemot šādus noteikumus:
   
               a)
            
            
               1. panta 1., 3. punktu (ciktāl tie attiecas uz Īstenošanas noteikumu 34. panta 7. punktu) un 4. līdz 8. punktu, kurus piemēro no 2009. gada 14. jūlija;
            
         
               b)
            
            
               1. panta 3. punktu (ciktāl tie attiecas uz Īstenošanas noteikumu 34. panta 1. līdz 6. punktu, kā arī 8. punktu), kurus piemēro no 2010. gada 1. janvāra;
            
         
               c)
            
            
               1. panta 2. punktu, kuru piemēro no 2011. gada 1. janvāra.
            
         
      (1)  Eiropas Parlamenta 2005. gada 28. septembra Lēmums 2005/684/EK, ar ko pieņem Eiropas Parlamenta deputātu nolikumu (OV L 262, 7.10.2005., 1. lpp.).
   
      (2)  Prezidija 2008. gada 19. maija un 9. jūlija lēmums par Eiropas Parlamenta deputātu nolikuma īstenošanas noteikumiem (OV C 159, 13.7.2009., 1. lpp.).